ประกาศสำนักงานคณะกรรมการกำกับกิจการพลังงานประกาศสำนักงานคณะกรรมการกำกับกิจการพลังงานเรื่องโครงสร้างและการจัดหน่วยงาน อำนาจหน้าที่ วิธีการดำเนินงานและสถานที่ติดต่อเพื่อขอรับข้อมูลข่าวสารของสำนักงานคณะกรรมการกำกับกิจการพลังงาน[๑] เพื่อส่งเสริมให้การบริหารของหน่วยงานภาครัฐเป็นไปอย่างมีประสิทธิภาพโปร่งใส เกิดประโยชน์ต่อส่วนรวมและเปิดโอกาสให้ประชาชนได้รับรู้ข้อมูลข่าวสารเกี่ยวกับการดำเนินการต่าง ๆของหน่วยงานภาครัฐรวมทั้งสามารถแสดงความคิดเห็นและใช้สิทธิของตนเองได้อย่างถูกต้องและเพื่อให้สอดคล้องกับระเบียบคณะกรรมการกำกับกิจการพลังงาน ว่าด้วยการแบ่งส่วนงานของสำนักงานคณะกรรมการกำกับกิจการพลังงานพ.ศ. ๒๕๕๘อาศัยอำนาจตามความในมาตรา๗ แห่งพระราชบัญญัติข้อมูลข่าวสารของราชการ พ.ศ. ๒๕๔๐จึงสมควรประกาศโครงสร้างและการจัดหน่วยงาน อำนาจหน้าที่ วิธีการดำเนินงาน และสถานที่ติดต่อเพื่อขอรับข้อมูลข่าวสารของสำนักงานคณะกรรมการกำกับกิจการพลังงานให้ทราบทั่วกันดังนี้ข้อ๑ สำนักงานคณะกรรมการกำกับกิจการพลังงานมีอำนาจหน้าที่ดังต่อไปนี้๑.๑รับผิดชอบงานธุรการของคณะกรรมการ๑.๒รับค่าธรรมเนียมตามที่กำหนดในกฎหมายหรือตามที่คณะกรรมการกำกับกิจการพลังงานกำหนด๑.๓รับเรื่องร้องเรียนเกี่ยวกับการประกอบกิจการพลังงาน๑.๔ศึกษารวบรวม วิเคราะห์ และเผยแพร่ข้อมูลเกี่ยวกับการประกอบกิจการพลังงานสภาพการแข่งขันในการประกอบกิจการพลังงาน การพยากรณ์ความต้องการไฟฟ้า และข้อมูลอื่นๆ ที่เกี่ยวข้อง๑.๕จัดทำประมาณการรายรับและรายจ่ายของสำนักงานเพื่อเสนอคณะกรรมการกำกับกิจการพลังงาน๑.๖ปฏิบัติการอื่นใดตามที่คณะกรรมการกำกับกิจการพลังงานมอบหมายหรือตามที่พระราชบัญญัติการประกอบกิจการพลังงาน พ.ศ. ๒๕๕๐ หรือกฎหมายอื่นกำหนดให้เป็นอำนาจหน้าที่ของสำนักงานคณะกรรมการกำกับกิจการพลังงานข้อ๒ สำนักงานคณะกรรมการกำกับกิจการพลังงานมีโครงสร้างและการจัดองค์กรในการดำเนินงานดังต่อไปนี้๒.๑ฝ่ายแผนและกำกับการจัดหาพลังงาน แบ่งเป็น ๒ ส่วน ดังต่อไปนี้๒.๑.๑ส่วนแผนงานกิจการพลังงาน๒.๑.๒ส่วนกำกับการจัดหาพลังงาน๒.๒ฝ่ายกำกับอัตราค่าบริการพลังงาน แบ่งเป็น ๒ ส่วน ดังต่อไปนี้๒.๒.๑ส่วนอัตราค่าบริการไฟฟ้า๒.๒.๒ส่วนอัตราค่าบริการก๊าซธรรมชาติ๒.๓ฝ่ายใบอนุญาต แบ่งเป็น ๔ ส่วน ดังต่อไปนี้๒.๓.๑ส่วนอนุญาตประกอบกิจการผลิตไฟฟ้า๒.๓.๒ส่วนอนุญาตโครงข่ายพลังงานและกิจการก๊าซธรรมชาติ๒.๓.๓ส่วนอนุญาตตามกฎหมายอื่น๒.๓.๔ส่วนงานทะเบียนและตรวจติดตามผู้รับใบอนุญาต๒.๔ฝ่ายวิศวกรรมและวิชาการ แบ่งเป็น ๒ ส่วน ดังต่อไปนี้๒.๔.๑ส่วนมาตรฐานการกำกับกิจการพลังงาน๒.๔.๒ส่วนวิเคราะห์และศูนย์ข้อมูลพลังงาน๒.๕ฝ่ายกฎหมายและอุทธรณ์ แบ่งเป็น ๓ ส่วน ดังต่อไปนี้๒.๕.๑ส่วนกฎหมายและนิติการ๒.๕.๒ส่วนนิติกรรมและสัญญา๒.๕.๓ส่วนอุทธรณ์และร้องเรียน๒.๖ฝ่ายบังคับใช้กฎหมายและคดี แบ่งเป็น ๒ ส่วน ดังต่อไปนี้๒.๖.๑ส่วนบังคับทางกฎหมาย๒.๖.๒ส่วนงานคดี๒.๗ฝ่ายจัดการที่ดินและทรัพย์สิน แบ่งเป็น ๔ ส่วน ดังต่อไปนี้๒.๗.๑ส่วนกำหนดเขตระบบโครงข่ายพลังงาน๒.๗.๒ส่วนอุทธรณ์เขตและคัดค้านระบบโครงข่ายพลังงาน๒.๗.๓ส่วนกำหนดค่าทดแทน๒.๗.๔ส่วนอุทธรณ์ค่าทดแทน๒.๘ฝ่ายบริหารกองทุนพัฒนาไฟฟ้า แบ่งเป็น ๔ ส่วน ดังต่อไปนี้๒.๘.๑ส่วนยุทธศาสตร์และแผนงานกองทุน๒.๘.๒ส่วนส่งเสริมการใช้พลังงานหมุนเวียนและการมีส่วนร่วม๒.๘.๓ส่วนติดตามประเมินผลกองทุน๒.๘.๔ส่วนการเงิน บัญชี งบประมาณ และพัสดุ๒.๙ฝ่ายคุ้มครองสิทธิประโยชน์ แบ่งเป็น ๒ ส่วน ดังต่อไปนี้๒.๙.๑ส่วนรับและพิจารณาเรื่องร้องเรียน๒.๙.๒ส่วนยุทธศาสตร์การคุ้มครองผู้ใช้พลังงาน๒.๑๐ฝ่ายสำนักงานคณะกรรมการกำกับกิจการพลังงานประจำเขต มีจำนวน ๑๓ ฝ่าย ดังต่อไปนี้๒.๑๐.๑ฝ่ายสำนักงานคณะกรรมการกำกับกิจการพลังงาน ประจำเขต ๑ (เชียงใหม่)๒.๑๐.๒ฝ่ายสำนักงานคณะกรรมการกำกับกิจการพลังงาน ประจำเขต ๒ (พิษณุโลก)๒.๑๐.๓ฝ่ายสำนักงานคณะกรรมการกำกับกิจการพลังงาน ประจำเขต ๓ (นครสวรรค์)๒.๑๐.๔ฝ่ายสำนักงานคณะกรรมการกำกับกิจการพลังงาน ประจำเขต ๔ (ขอนแก่น)๒.๑๐.๕ฝ่ายสำนักงานคณะกรรมการกำกับกิจการพลังงาน ประจำเขต ๕ (อุบลราชธานี)๒.๑๐.๖ฝ่ายสำนักงานคณะกรรมการกำกับกิจการพลังงาน ประจำเขต ๖ (นครราชสีมา)๒.๑๐.๗ฝ่ายสำนักงานคณะกรรมการกำกับกิจการพลังงาน ประจำเขต ๗ (สระบุรี)๒.๑๐.๘ฝ่ายสำนักงานคณะกรรมการกำกับกิจการพลังงาน ประจำเขต ๘ (ชลบุรี)๒.๑๐.๙ฝ่ายสำนักงานคณะกรรมการกำกับกิจการพลังงาน ประจำเขต ๙ (กาญจนบุรี)๒.๑๐.๑๐ฝ่ายสำนักงานคณะกรรมการกำกับกิจการพลังงาน ประจำเขต ๑๐ (ราชบุรี)๒.๑๐.๑๑ฝ่ายสำนักงานคณะกรรมการกำกับกิจการพลังงาน ประจำเขต ๑๑ (สุราษฎร์ธานี)๒.๑๐.๑๒ฝ่ายสำนักงานคณะกรรมการกำกับกิจการพลังงาน ประจำเขต ๑๒ (สงขลา)๒.๑๐.๑๓ฝ่ายสำนักงานคณะกรรมการกำกับกิจการพลังงาน ประจำเขต ๑๓ (กรุงเทพมหานคร)ทั้งนี้ให้มีส่วนอำนวยการและประสานงานสำนักงานประจำเขต ประจำสำนักงานคณะกรรมการกำกับกิจการพลังงานส่วนกลาง๒.๑๑ฝ่ายกลยุทธ์และสื่อสารองค์กร แบ่งเป็น ๓ ส่วน ดังต่อไปนี้๒.๑๑.๑ส่วนวางแผนกลยุทธ์และติดตามประเมินผล๒.๑๑.๒ส่วนความร่วมมือด้านต่างประเทศ๒.๑๑.๓ส่วนสื่อสารองค์กร๒.๑๒ฝ่ายเทคโนโลยีสารสนเทศ แบ่งเป็น ๒ ส่วน ดังต่อไปนี้๒.๑๒.๑ส่วนพัฒนาระบบเทคโนโลยีสารสนเทศ๒.๑๒.๒ส่วนบริหารระบบคอมพิวเตอร์และเครือข่าย๒.๑๓ฝ่ายบริหารงานองค์กร แบ่งเป็น ๓ ส่วน ดังต่อไปนี้๒.๑๓.๑ส่วนบัญชี การเงิน และงบประมาณ๒.๑๓.๒ส่วนบริหารงานบุคคล๒.๑๓.๓ส่วนบริหารงานทั่วไป๒.๑๔ฝ่ายอำนวยการคณะกรรมการ แบ่งเป็น ๒ ส่วน ดังต่อไปนี้๒.๑๔.๑ส่วนงานการประชุมคณะกรรมการกำกับกิจการพลังงาน๒.๑๔.๒ส่วนอำนวยการและเลขานุการ๒.๑๕ฝ่ายตรวจสอบภายใน แบ่งเป็น ๒ ส่วน ดังต่อไปนี้๒.๑๕.๑ส่วนตรวจสอบสำนักงาน๒.๑๕.๒ส่วนตรวจสอบกองทุนพัฒนาไฟฟ้าข้อ๓ อำนาจหน้าที่และความรับผิดชอบโดยสรุปของแต่ละส่วนงานมีดังต่อไปนี้๓.๑ฝ่ายแผนและกำกับการจัดหาพลังงาน มีอำนาจหน้าที่ในการกำกับดูแลส่วนงานในสังกัดซึ่งแบ่งเป็น ๒ ส่วน ดังต่อไปนี้๓.๑.๑ส่วนแผนงานกิจการพลังงาน มีอำนาจหน้าที่ ดังต่อไปนี้(ก)ศึกษา วิเคราะห์ และจัดทำความเห็นต่อแผนพัฒนากำลังผลิตไฟฟ้าแผนการลงทุนในกิจการไฟฟ้า แผนการจัดหาก๊าซธรรมชาติและแผนการขยายระบบโครงข่ายพลังงาน(ข)ดำเนินการด้านการกำกับการประกอบกิจการพลังงานให้เป็นไปตามแผนการลงทุนรวมทั้งการจัดให้มีบริการด้านพลังงานอย่างทั่วถึงตามนโยบายของรัฐ(ค)ศึกษา วิเคราะห์ และจัดทำความเห็นเกี่ยวกับโครงสร้างกิจการพลังงานการกระจายแหล่งและชนิดเชื้อเพลิงในการผลิตไฟฟ้า การป้องกันการขาดแคลนพลังงานรวมถึงการกำหนดเป้าหมายและแนวทางทั่วไปในการประกอบกิจการพลังงาน(ง)จัดทำความเห็นและข้อเสนอแนวทางการตอบข้อร้องเรียนที่เกี่ยวข้อง(จ)ปฏิบัติงานร่วมกับหรือสนับสนุนการปฏิบัติงานของส่วนงานอื่นหรือหน่วยงานที่เกี่ยวข้องหรือที่ได้รับมอบหมาย๓.๑.๒ส่วนกำกับการจัดหาพลังงาน มีอำนาจหน้าที่ ดังต่อไปนี้(ก)ศึกษา วิเคราะห์และจัดทำความเห็นเกี่ยวกับการกำกับดูแลการจัดหาไฟฟ้าและก๊าซธรรมชาติ(ข)ศึกษา วิเคราะห์ จัดทำระเบียบและหลักเกณฑ์ในการจัดหาการรับซื้อไฟฟ้าและกำกับการดำเนินงานให้เกิดความเป็นธรรมแก่ทุกฝ่าย(ค)ศึกษา วิเคราะห์ และจัดทำความเห็นแนวทางการแก้ไขปัญหาจากการปฏิบัติตามระเบียบหลักเกณฑ์ ประกาศ และการปฏิบัติตามสัญญาซื้อขายไฟฟ้า(ง)ปฏิบัติงานร่วมกับหรือสนับสนุนการปฏิบัติงานของส่วนงานอื่นหรือหน่วยงานที่เกี่ยวข้องหรือที่ได้รับมอบหมาย๓.๒ฝ่ายกำกับอัตราค่าบริการพลังงาน มีอำนาจหน้าที่ในการกำกับดูแลส่วนงานในสังกัด ซึ่งแบ่งเป็น๒ ส่วน ดังต่อไปนี้๓.๒.๑ส่วนอัตราค่าบริการไฟฟ้า มีอำนาจหน้าที่ดังต่อไปนี้(ก)ศึกษา วิเคราะห์และจัดทำหลักเกณฑ์การกำหนดอัตราค่าบริการไฟฟ้าที่สอดคล้องกับนโยบายและพระราชบัญญัติการประกอบกิจการพลังงาน พ.ศ. ๒๕๕๐(ข)ศึกษา วิเคราะห์และจัดทำความเห็นต่อข้อเสนอการปรับอัตราค่าบริการไฟฟ้าของผู้รับใบอนุญาตและจัดทำข้อเสนอการปรับโครงสร้างอัตราค่าบริการไฟฟ้ารวมทั้งเสนออัตราเงินนำส่งเข้ากองทุนพัฒนาไฟฟ้าและการชดเชยจากผู้รับใบอนุญาตศูนย์ควบคุมระบบไฟฟ้าสั่งการผลิตไฟฟ้าอย่างไม่เป็นธรรม(ค)ศึกษา วิเคราะห์ และจัดทำข้อเสนอมาตรการต่าง ๆ ที่เกี่ยวข้องกับการกำกับอัตราค่าบริการไฟฟ้า(ง)ดำเนินการเกี่ยวกับการกำกับการประกอบกิจการพลังงานไฟฟ้าให้เป็นไปตามนโยบาย แนวทางและหลักเกณฑ์ด้านอัตราค่าบริการไฟฟ้า รวมทั้งเผยแพร่อัตราค่าบริการไฟฟ้าตามหลักเกณฑ์ วิธีการ และเงื่อนไขที่กำหนด(จ)ศึกษาและพัฒนามาตรฐานระบบบัญชี และระบบฐานข้อมูลเพื่อใช้ในการกำกับอัตราค่าบริการไฟฟ้า(ฉ)จัดทำความเห็นและข้อเสนอแนวทางการตอบข้อร้องเรียนที่เกี่ยวข้อง(ช)ปฏิบัติงานร่วมกับหรือสนับสนุนการปฏิบัติงานของส่วนงานอื่นหรือหน่วยงานที่เกี่ยวข้องหรือที่ได้รับมอบหมาย๓.๒.๒ส่วนอัตราค่าบริการก๊าซธรรมชาติ มีอำนาจหน้าที่ดังต่อไปนี้(ก)ศึกษา วิเคราะห์ และจัดทำหลักเกณฑ์การคำนวณอัตราค่าบริการก๊าซธรรมชาติ(ข)ศึกษา วิเคราะห์ และจัดทำข้อเสนอการปรับอัตราค่าบริการก๊าซธรรมชาติรวมถึงจัดทำความเห็นต่อข้อเสนอการปรับอัตราค่าบริการก๊าซธรรมชาติของผู้รับใบอนุญาต(ค)ดำเนินการเกี่ยวกับการกำกับการประกอบกิจการก๊าซธรรมชาติให้เป็นไปตามข้อกำหนดหลักเกณฑ์ ด้านอัตราค่าบริการก๊าซธรรมชาติรวมทั้งเผยแพร่อัตราค่าบริการก๊าซธรรมชาติตามหลักเกณฑ์ วิธีการและเงื่อนไขที่กำหนด(ง)ศึกษาและพัฒนามาตรฐานระบบบัญชี และระบบฐานข้อมูลเพื่อใช้ในการกำกับอัตราค่าบริการก๊าซธรรมชาติ(จ)ดำเนินการเกี่ยวกับการกำกับการเปิดให้ใช้หรือเชื่อมต่อระบบส่งก๊าซธรรมชาติและสถานีให้บริการรับเก็บรักษา แปรสภาพก๊าซธรรมชาติจากของเหลวเป็นก๊าซ(ฉ)จัดทำความเห็นและข้อเสนอแนวทางการตอบข้อร้องเรียนที่เกี่ยวข้อง(ช)ปฏิบัติงานร่วมกับหรือสนับสนุนการปฏิบัติงานของส่วนงานอื่นหรือหน่วยงานที่เกี่ยวข้องหรือที่ได้รับมอบหมาย๓.๓ฝ่ายใบอนุญาตมีอำนาจหน้าที่ในการกำกับดูแลส่วนงานในสังกัด ซึ่งแบ่งเป็น ๔ ส่วนดังต่อไปนี้๓.๓.๑ส่วนอนุญาตประกอบกิจการผลิตไฟฟ้า มีอำนาจหน้าที่ ดังต่อไปนี้(ก)ตรวจสอบคำขอและเอกสารหลักฐาน เพื่อจัดทำความเห็นประกอบการพิจารณาออกใบอนุญาตประกอบกิจการผลิตไฟฟ้าและการอนุญาตอื่น(ข)ตรวจสอบสถานประกอบกิจการผลิตไฟฟ้าเพื่อประกอบการจัดทำความเห็นการออกใบอนุญาตประกอบกิจการผลิตไฟฟ้า(ค)ดำเนินการเกี่ยวกับการรับแจ้งเริ่มประกอบกิจการผลิตไฟฟ้าและการรับแจ้งกิจการผลิตไฟฟ้าที่ได้รับการยกเว้นไม่ต้องขอรับใบอนุญาต(ง)ศึกษา วิเคราะห์ และจัดทำข้อเสนอแนะการปรับปรุงหลักเกณฑ์วิธีการและกระบวนการอนุญาต(จ)สนับสนุนข้อมูลเกี่ยวกับเรื่องร้องเรียน คัดค้านและอุทธรณ์การออกใบอนุญาตที่เกี่ยวข้อง(ฉ)ดำเนินการเกี่ยวกับการออกใบอนุญาต แจ้งมติคณะกรรมการกำกับกิจการพลังงานและจัดทำฐานข้อมูลผู้รับใบอนุญาต(ช)สนับสนุนงานในกระบวนการคัดเลือกผู้ผลิตไฟฟ้าที่จำหน่ายไฟฟ้าเข้าสู่ระบบโครงข่ายพลังงานและจัดทำความเห็นประกอบการปรับปรุงหลักเกณฑ์รับซื้อไฟฟ้า(ซ)ปฏิบัติงานร่วมกับหรือสนับสนุนการปฏิบัติงานของส่วนอื่น ๆ หรือหน่วยงานที่เกี่ยวข้องหรือที่ได้รับมอบหมาย๓.๓.๒ส่วนอนุญาตโครงข่ายพลังงานและกิจการก๊าซธรรมชาติ มีอำนาจหน้าที่ ดังต่อไปนี้(ก)ตรวจสอบคำขอและเอกสารหลักฐานเพื่อจัดทำความเห็นประกอบการพิจารณาออกใบอนุญาตประกอบกิจการระบบโครงข่ายพลังงานและใบอนุญาตประกอบกิจการก๊าซธรรมชาติและการอนุญาตอื่น(ข)ตรวจสอบสถานประกอบกิจการระบบโครงข่ายพลังงาน และใบอนุญาตประกอบกิจการก๊าซธรรมชาติเพื่อประกอบการจัดทำความเห็นการออกใบอนุญาต(ค)ดำเนินการเกี่ยวกับการรับแจ้งเริ่มประกอบกิจการระบบโครงข่ายพลังงานและกิจการก๊าซธรรมชาติและรับแจ้งกิจการระบบโครงข่ายพลังงานและกิจการก๊าซธรรมชาติที่ได้รับการยกเว้นไม่ต้องขอรับใบอนุญาต(ง)ศึกษา วิเคราะห์ และจัดทำข้อเสนอแนะการปรับปรุงหลักเกณฑ์วิธีการและกระบวนการอนุญาต(จ)สนับสนุนข้อมูลเกี่ยวกับเรื่องร้องเรียน คัดค้านและอุทธรณ์การออกใบอนุญาตที่เกี่ยวข้อง(ฉ)ดำเนินการเกี่ยวกับการออกใบอนุญาตแจ้งมติคณะกรรมการกำกับกิจการพลังงานและจัดทำฐานข้อมูลผู้รับใบอนุญาต(ช)ปฏิบัติงานร่วมกับหรือสนับสนุนการปฏิบัติงานของส่วนอื่น ๆหรือหน่วยงานที่เกี่ยวข้อง หรือที่ได้รับมอบหมาย๓.๓.๓ส่วนอนุญาตตามกฎหมายอื่น มีอำนาจหน้าที่ ดังต่อไปนี้(ก)ตรวจสอบคำขอและเอกสารหลักฐานและขอความเห็นจากหน่วยงานที่มีอำนาจหน้าที่ตามกฎหมายตามมาตรา ๔๘เพื่อจัดทำความเห็นประกอบการพิจารณาออกใบอนุญาตประกอบกิจการโรงงานลำดับที่ ๘๘ใบอนุญาตก่อสร้างอาคาร และใบอนุญาตให้ผลิตพลังงานควบคุม รวมถึงการอนุญาตและการรับแจ้งอื่น(ข)ตรวจสถานประกอบกิจการผลิตพลังงานควบคุม เพื่อประกอบการจัดทำความเห็นการออกใบอนุญาต(ค)ศึกษา วิเคราะห์ และจัดทำข้อเสนอแนะการปรับปรุงหลักเกณฑ์วิธีการและกระบวนการอนุญาตรวมทั้งประสานจัดทำข้อตกลงการอนุญาตร่วมกับหน่วยงานอื่นที่เกี่ยวข้อง(ง)สนับสนุนข้อมูลเกี่ยวกับเรื่องร้องเรียน คัดค้านและอุทธรณ์การออกใบอนุญาตที่เกี่ยวข้อง(จ)ดำเนินการเกี่ยวกับการออกใบอนุญาตแจ้งมติคณะกรรมการกำกับกิจการพลังงานและจัดทำฐานข้อมูลผู้รับใบอนุญาต(ฉ)ปฏิบัติงานร่วมกับหรือสนับสนุนการปฏิบัติงานของส่วนอื่น ๆ หรือหน่วยงานที่เกี่ยวข้องหรือที่ได้รับมอบหมาย๓.๓.๔ส่วนงานทะเบียนและตรวจติดตามผู้รับใบอนุญาต มีอำนาจหน้าที่ ดังต่อไปนี้(ก)จัดทำความเห็นด้านสิ่งแวดล้อมและด้านเศรษฐศาสตร์เพื่อประกอบการพิจารณาออกใบอนุญาตและการอนุญาตให้เปลี่ยนแปลงรายละเอียดในรายงานการวิเคราะห์ผลกระทบสิ่งแวดล้อม(ข)ดำเนินการหรือสนับสนุนการรับฟังความคิดเห็นด้านสิ่งแวดล้อมเพื่อการพิจารณาอนุญาตและร่วมเป็นคณะกรรมการหรือคณะทำงานในฐานะหน่วยงานอนุญาต ในการพิจารณาให้ความเห็นชอบรายงานด้านสิ่งแวดล้อมสำหรับกิจการพลังงาน(ค)ตรวจติดตามหลังออกใบอนุญาตสถานประกอบกิจการพลังงานของผู้รับใบอนุญาตประกอบกิจการพลังงานและจัดทำรายงานผลและให้ความเห็นเพื่อให้เป็นไปตามมาตรฐานด้านวิศวกรรมความปลอดภัยและสิ่งแวดล้อมหรือตามที่คณะกรรมการกำกับกิจการพลังงานกำหนด(ง)รวบรวมและจัดทำฐานข้อมูลรายงานด้านสิ่งแวดล้อม รายงานการปฏิบัติตามมาตรการสิ่งแวดล้อมและรายงานอื่นตามที่กำหนดในเงื่อนไขการอนุญาต(จ)จัดทำความเห็นประกอบการพิจารณาเรื่องร้องเรียน คัดค้านและอุทธรณ์การออกใบอนุญาตที่เกี่ยวกับประเด็นเรื่องสิ่งแวดล้อมและประสานงานกับหน่วยงานที่เกี่ยวข้อง(ฉ)ศึกษา วิเคราะห์ และจัดทำข้อเสนอแนะการปรับปรุงหลักเกณฑ์วิธีการและการกำหนดอัตราค่าธรรมเนียมการอนุญาตและการประกอบกิจการพลังงานและประมาณการรายได้ประจำปีของสำนักงาน(ช)ปฏิบัติงานร่วมกับหรือสนับสนุนการปฏิบัติงานของส่วนอื่น ๆหรือหน่วยงานที่เกี่ยวข้อง หรือที่ได้รับมอบหมาย๓.๔ฝ่ายวิศวกรรมและวิชาการ มีอำนาจหน้าที่ในการกำกับดูแลส่วนงานในสังกัด ซึ่งแบ่งเป็น๒ ส่วน ดังต่อไปนี้๓.๔.๑ส่วนมาตรฐานการกำกับกิจการพลังงาน มีอำนาจหน้าที่ ดังต่อไปนี้(ก)ศึกษา วิเคราะห์ และจัดทำข้อมูลเพื่อกำหนดมาตรฐานทางวิศวกรรมและความปลอดภัยข้อกำหนดในการเชื่อมต่อ การขอใช้ และการปฏิบัติการระบบโครงข่ายพลังงาน มาตรฐานอุปกรณ์ที่ใช้เชื่อมต่อกับระบบโครงข่ายพลังงานข้อกำหนดทางด้านสมรรถนะและประสิทธิภาพ และข้อกำหนดทางด้านการจัดการและวิศวกรรมสิ่งแวดล้อมและปรับปรุงพัฒนาหลักเกณฑ์ในการประกอบกิจการพลังงาน(ข)ศึกษา วิเคราะห์ และจัดทำข้อมูลเพื่อกำหนดมาตรฐานคุณภาพการให้บริการ(ค)ติดตามตรวจสอบการกำหนดเงื่อนไขการสั่งเดินเครื่องโรงไฟฟ้า และการจัดทำแผนการผลิตไฟฟ้า รวมทั้งกำกับดูแลการสั่งเดินเครื่องโรงไฟฟ้าของศูนย์ควบคุมระบบโครงข่ายพลังงาน(ง)ศึกษาและจัดทำข้อเสนอมาตรการความมั่นคงเชื่อถือได้ระบบพลังงาน(จ)ศึกษา วิเคราะห์ และจัดทำข้อมูลเชิงเทคนิคเพื่อสนับสนุนการกำกับกิจการพลังงาน(ฉ)ติดตาม วิเคราะห์ข้อมูลและผลกระทบจากการประกอบกิจการพลังงาน พร้อมเสนอมาตรการกำกับกิจการพลังงาน(ช)ปฏิบัติงานร่วมกับหรือสนับสนุนการปฏิบัติงานของส่วนอื่น ๆ หรือหน่วยงานที่เกี่ยวข้องหรือที่ได้รับมอบหมาย๓.๔.๒ส่วนวิเคราะห์และศูนย์ข้อมูลพลังงาน มีอำนาจหน้าที่ดังต่อไปนี้(ก)วิเคราะห์ จัดทำ และเผยแพร่ข้อมูลพลังงานเพื่อสนับสนุนการกำกับกิจการพลังงาน(ข)ดำเนินการบูรณาการข้อมูลพลังงานกับหน่วยงานด้านพลังงานเพื่อสร้างความเป็นเอกภาพและความน่าเชื่อถือของข้อมูลพลังงาน(ค)ติดตามผลการวิจัยและพัฒนาเกี่ยวกับเทคโนโลยีและการจัดการแนวใหม่ที่ใช้ในกิจการไฟฟ้าและกิจการก๊าซธรรมชาติ(ง)วิเคราะห์และจัดทำการพยากรณ์และคาดการณ์สถานการณ์พลังงานเพื่อสนับสนุนการกำกับกิจการพลังงาน(จ)ส่งเสริม สนับสนุน การรวบรวมข้อมูล และถ่ายทอดความรู้ที่เกี่ยวข้องกับการกำกับกิจการพลังงาน(ฉ)ปฏิบัติงานร่วมกับหรือสนับสนุนการปฏิบัติงานของส่วนอื่น ๆหรือหน่วยงานที่เกี่ยวข้อง หรือที่ได้รับมอบหมาย๓.๕ฝ่ายกฎหมายและอุทธรณ์มีอำนาจหน้าที่ในการกำกับดูแลส่วนงานในสังกัด ซึ่งแบ่งเป็น ๓ ส่วนดังต่อไปนี้๓.๕.๑ส่วนกฎหมายและนิติการ มีอำนาจหน้าที่ ดังต่อไปนี้(ก)ศึกษา วิเคราะห์ และพัฒนาด้านกฎหมายในการออกระเบียบ ข้อบังคับ ประกาศ ข้อกำหนดหรือคำสั่งใด ๆ ของคณะกรรมการกำกับกิจการพลังงานและสำนักงานคณะกรรมการกำกับกิจการพลังงาน(ข)ศึกษา วิเคราะห์ และพัฒนาด้านกฎหมาย รวมทั้งแก้ไข ปรับปรุง หรือยกเลิกกฎหมายที่เกี่ยวข้องกับการประกอบกิจการพลังงานและกฎหมายอื่นที่เกี่ยวข้อง(ค)พิจารณาวินิจฉัยและให้คำปรึกษาแนะนำเกี่ยวกับปัญหาข้อกฎหมาย กฎระเบียบ คำสั่ง หรือข้อกำหนดใด ๆของคณะกรรมการกำกับกิจการพลังงาน และที่เกี่ยวกับการปฏิบัติงานของสำนักงานคณะกรรมการกำกับกิจการพลังงาน(ง)ประสานงานในการให้ข้อมูล การชี้แจง และสรุปรายงานการดำเนินการ แนวคิดด้านกฎหมายและสถานะทางกฎหมายการกำกับกิจการพลังงาน ตลอดจนประสานงานกับหน่วยงานอื่นทั้งภายในและต่างประเทศในการให้ข้อมูลทางกฎหมายการกำกับกิจการพลังงานในภาพรวม(จ)ดำเนินงานเกี่ยวกับข้อมูลข่าวสารของสำนักงานคณะกรรมการกำกับกิจการพลังงาน(ฉ)ปฏิบัติงานร่วมกับหรือสนับสนุนการปฏิบัติงานของส่วนอื่น ๆหรือหน่วยงานที่เกี่ยวข้อง หรือที่ได้รับมอบหมาย๓.๕.๒ส่วนนิติกรรมและสัญญา มีอำนาจหน้าที่ดังต่อไปนี้(ก)ร่าง ตรวจสอบ และพิจารณางานนิติกรรมสัญญาหรือข้อตกลงใด ๆของสำนักงานคณะกรรมการกำกับกิจการพลังงาน(ข)ดำเนินการเกี่ยวกับการจัดทำนิติกรรมและสัญญาของสำนักงานคณะกรรมการกำกับกิจการพลังงาน(ค)ดำเนินการบังคับติดตามทวงหนี้และค่าปรับให้เป็นไปตามสัญญา(ง)ปฏิบัติงานร่วมกับหรือสนับสนุนการปฏิบัติงานของส่วนอื่น ๆหรือหน่วยงานที่เกี่ยวข้อง หรือที่ได้รับมอบหมาย๓.๕.๓ส่วนอุทธรณ์และร้องเรียน มีอำนาจหน้าที่ดังต่อไปนี้(ก)ดำเนินการ แสวงหา รวบรวมข้อเท็จจริง และพยานหลักฐานที่เกี่ยวข้องกับการอุทธรณ์เกี่ยวกับคำวินิจฉัยชี้ขาด คำสั่ง ระเบียบ ข้อบังคับประกาศ หรือข้อกำหนดใด ๆ ของคณะกรรมการกำกับกิจการพลังงานและที่เกี่ยวกับการอุทธรณ์คำวินิจฉัยของคณะกรรมการผู้ใช้พลังงานประจำเขต(ข)จัดทำข้อเท็จจริง ข้อกฎหมาย และความเห็นที่เกี่ยวกับการอุทธรณ์ เสนอต่อคณะกรรมการกำกับกิจการพลังงาน(ค)ดำเนินการเกี่ยวกับการแจ้งผลการพิจารณาอุทธรณ์ของคณะกรรมการกำกับกิจการพลังงานให้ผู้อุทธรณ์(ง)ดำเนินการเกี่ยวกับการร้องเรียนการออกนโยบายรับซื้อไฟฟ้าการพิจารณาเกี่ยวกับการรับซื้อไฟฟ้า และอื่น ๆ ที่เกี่ยวข้อง เพื่อนำเสนอต่อคณะกรรมการกำกับกิจการพลังงาน(จ)จัดทำฐานข้อมูลการอุทธรณ์และข้อมูลการร้องเรียนเกี่ยวกับนโยบายและการกำกับการรับซื้อไฟฟ้า(ฉ)ปฏิบัติงานร่วมกับหรือสนับสนุนการปฏิบัติงานของส่วนอื่น ๆหรือหน่วยงานที่เกี่ยวข้อง หรือที่ได้รับมอบหมาย๓.๖ฝ่ายบังคับใช้กฎหมายและคดี มีอำนาจหน้าที่ในการกำกับดูแลส่วนงานในสังกัดซึ่งแบ่งเป็น ๒ ส่วน ดังต่อไปนี้๓.๖.๑ส่วนบังคับทางกฎหมาย มีอำนาจหน้าที่ ดังต่อไปนี้(ก)ตรวจสอบข้อมูลด้านกฎหมายที่เกี่ยวข้องกับการกำกับกิจการพลังงานและข้อมูลผู้รับใบอนุญาตการประกอบกิจการพลังงานเพื่อจัดทำความเห็นประกอบการพิจารณาบังคับให้เป็นไปตามกฎหมาย(ข)จัดทำหนังสือแจ้งเตือนผู้รับใบอนุญาตการประกอบกิจการพลังงานให้ปฏิบัติตามคำสั่งของคณะกรรมการกำกับกิจการพลังงาน(ค)ดำเนินการออกคำสั่งทางปกครองของคณะกรรมการกำกับกิจการพลังงานเพื่อแจ้งให้ผู้รับใบอนุญาตการประกอบกิจการพลังงานกระทำการหรืองดเว้นกระทำการ หรือแก้ไขปรับปรุงหรือปฏิบัติให้ถูกต้องหรือเหมาะสมตามที่กำหนด(ง)ศึกษา วิเคราะห์ และเสนอแนะเกี่ยวกับเกณฑ์การกำหนดค่าปรับทางปกครองกับผู้รับใบอนุญาตการประกอบกิจการพลังงาน(จ)ดำเนินการบังคับทางปกครอง กรณีที่ผู้รับใบอนุญาตการประกอบกิจการพลังงานไม่ชำระค่าปรับทางปกครอง(ฉ)ดำเนินการเกี่ยวกับมาตรการบังคับทางปกครองกับบุคคลที่กระทำกิจกรรมภายในเขตระบบโครงข่ายพลังงานโดยมิได้รับอนุญาตหรือได้รับอนุญาตแต่มีการฝ่าฝืนการอนุญาตหรือเงื่อนไขประกอบการอนุญาตตามที่กำหนด(ช)ดำเนินการร้องทุกข์กล่าวโทษการกระทำความผิดทางอาญาหรือดำเนินการเปรียบเทียบคดี(ซ)ปฏิบัติงานร่วมกับหรือสนับสนุนการปฏิบัติงานของส่วนอื่น ๆหรือหน่วยงานที่เกี่ยวข้อง หรือที่ได้รับมอบหมาย๓.๖.๒ส่วนงานคดี มีอำนาจหน้าที่ ดังต่อไปนี้(ก)รับผิดชอบงานความรับผิดทางแพ่ง อาญา งานคดีปกครอง และงานบังคับคดีที่อยู่ในอำนาจหน้าที่ของสำนักงานคณะกรรมการกำกับกิจการพลังงาน(ข)ประสานงานและติดตามคดีที่อยู่ในกระบวนการศาลยุติธรรมหรือศาลปกครอง(ค)เป็นผู้แทนหรือให้คำปรึกษาด้านกฎหมายและคดีในกรณีที่มีผู้ยื่นฟ้องคดีแพ่งหรืออาญาต่อการปฏิบัติหน้าที่ของคณะกรรมการกำกับกิจการพลังงานเลขาธิการ สำนักงานคณะกรรมการกำกับกิจการพลังงาน และพนักงานของสำนักงาน(ง)ปฏิบัติงานร่วมกับหรือสนับสนุนการปฏิบัติงานของส่วนอื่น ๆหรือหน่วยงานที่เกี่ยวข้อง หรือที่ได้รับมอบหมาย๓.๗ฝ่ายจัดการที่ดินและทรัพย์สิน มีอำนาจหน้าที่ในการกำกับดูแลส่วนงานในสังกัดซึ่งแบ่งเป็น ๔ ส่วน ดังต่อไปนี้๓.๗.๑ส่วนกำหนดเขตระบบโครงข่ายพลังงาน มีอำนาจหน้าที่ ดังต่อไปนี้(ก)ดำเนินการเวนคืนอสังหาริมทรัพย์เพื่อสร้างระบบโครงข่ายพลังงานหรือสิ่งปลูกสร้างอื่นอันจำเป็นและเกี่ยวเนื่องกับกิจการดังกล่าวรวมถึงแหล่งน้ำเพี่อการผลิตไฟฟ้า และการสร้างเขื่อนกั้นน้ำ เขื่อนระบายน้ำเขื่อนกักเก็บน้ำหรือสิ่งอื่นอันเป็นอุปกรณ์ของเขื่อนหรืออ่างเก็บน้ำเพื่อการผลิตไฟฟ้าพลังน้ำรวมทั้งลานไกไฟฟ้าและสิ่งอื่นอันเป็นอุปกรณ์ของโรงไฟฟ้าพลังน้ำ(ข)ดำเนินการขออนุมัติให้ผู้รับใบอนุญาต ประกาศกำหนดเขตสำรวจเพื่อประโยชน์ในการเข้าสำรวจหรือหาสถานที่ตั้งระบบโครงข่ายพลังงาน(ค)ศึกษา วิเคราะห์ และจัดทำความเห็นประกอบการพิจารณาให้ความเห็นชอบแนวหรือที่ตั้งระบบโครงข่ายพลังงานและดำเนินการประกาศกำหนดเขตระบบโครงข่ายพลังงานของคณะกรรมการกำกับกิจการพลังงาน(ง)รวบรวมข้อมูลและดำเนินการเกี่ยวกับการขออนุญาตปลูกสร้างอาคาร โรงเรือน ต้นไม้หรือสิ่งอื่นใด ติดตั้งสิ่งใด เจาะหรือขุดพื้นดิน ถมดิน ทิ้งสิ่งของหรือกระทำการใด ๆ ในเขตระบบโครงข่ายพลังงาน เพื่อนำเสนอพนักงานเจ้าหน้าที่พิจารณา(จ)เสนอคณะกรรมการกำกับกิจการพลังงาน แต่งตั้งพนักงานเจ้าหน้าที่เพื่อดำเนินการตามอำนาจหน้าที่ที่กำหนด(ฉ)ปฏิบัติงานร่วมกับหรือสนับสนุนการปฏิบัติงานของส่วนอื่น ๆหรือหน่วยงานที่เกี่ยวข้อง หรือที่ได้รับมอบหมาย๓.๗.๒ส่วนอุทธรณ์เขตและคัดค้านระบบโครงข่ายพลังงาน มีอำนาจหน้าที่ ดังต่อไปนี้(ก)แสวงหา รวบรวมข้อเท็จจริง และพยานหลักฐาน ที่เกี่ยวข้องกับการอุทธรณ์ประกาศกำหนดเขตระบบโครงข่ายพลังงานเพื่อการพิจารณาวินิจฉัยของคณะกรรมการกำกับกิจการพลังงาน(ข)แสวงหา รวบรวมข้อเท็จจริง และพยานหลักฐานที่เกี่ยวข้องกับการคัดค้านการวางระบบโครงข่ายพลังงานเพื่อการพิจารณาวินิจฉัยของคณะกรรมการกำกับกิจการพลังงาน(ค)ปฏิบัติงานร่วมกับหรือสนับสนุนการปฏิบัติงานของส่วนอื่น ๆหรือหน่วยงานที่เกี่ยวข้อง หรือที่ได้รับมอบหมาย๓.๗.๓ส่วนกำหนดค่าทดแทน มีอำนาจหน้าที่ ดังต่อไปนี้(ก)ประสานงานกับหน่วยราชการต่าง ๆ ในจังหวัดที่มีการประกาศกำหนดเขตระบบโครงข่ายพลังงานพาดผ่านเพื่อแต่งตั้งคณะกรรมการพิจารณาราคาที่ดินและทรัพย์สินจังหวัด(ข)ดำเนินการประชุมคณะกรรมการพิจารณาราคาที่ดินและทรัพย์สินจังหวัดเพื่อพิจารณาและเสนอข้อมูลราคาค่าทดแทนที่ดิน อาคาร สิ่งปลูกสร้างต้นไม้ และทรัพย์สินอื่นที่อยู่ในเขตระบบโครงข่ายพลังงานเสนอต่อคณะกรรมการกำกับกิจการพลังงานเพื่อกำหนดราคาค่าทดแทนที่ดินและทรัพย์สิน เพื่อใช้ในการคำนวณค่าทดแทนและแจ้งให้ผู้รับใบอนุญาตดำเนินการจ่ายเงินค่าทดแทนให้แก่ผู้มีสิทธิได้รับเงินค่าทดแทน(ค)ดำเนินการกำหนดราคาค่าทดแทนความเสียหายของอสังหาริมทรัพย์หรือทรัพย์สินจากการสำรวจหรือหาสถานที่ตั้งระบบโครงข่ายพลังงาน หรือซ่อมบำรุงรักษาระบบโครงข่ายพลังงาน(ง)จัดทำบัญชีราคากลางต้นไม้ อาคารสิ่งปลูกสร้างของสำนักงานคณะกรรมการกำกับกิจการพลังงาน(จ)ปฏิบัติงานร่วมกับหรือสนับสนุนการปฏิบัติงานของส่วนอื่น ๆหรือหน่วยงานที่เกี่ยวข้อง หรือที่ได้รับมอบหมาย๓.๗.๔ส่วนอุทธรณ์ค่าทดแทน มีอำนาจหน้าที่ดังต่อไปนี้(ก)แสวงหา รวบรวมข้อเท็จจริง และพยานหลักฐาน ที่เกี่ยวข้องกับการอุทธรณ์ค่าทดแทนเพื่อการพิจารณาวินิจฉัยของคณะกรรมการกำกับกิจการพลังงาน(ข)แสวงหา รวบรวมข้อเท็จจริง และพยานหลักฐาน ที่เกี่ยวข้องกับการอุทธรณ์ค่าทดแทนความเสียหายเพื่อให้ความเห็นประกอบการพิจารณาวินิจฉัยของคณะกรรมการกำกับกิจการพลังงาน(ค)ปฏิบัติงานร่วมกับหรือสนับสนุนการปฏิบัติงานของส่วนอื่น ๆหรือหน่วยงานที่เกี่ยวข้อง หรือที่ได้รับมอบหมาย๓.๘ฝ่ายบริหารกองทุนพัฒนาไฟฟ้ามีอำนาจหน้าที่ในการกำกับดูแลส่วนงานในสังกัด ซึ่งแบ่งเป็น ๔ ส่วนดังต่อไปนี้๓.๘.๑ส่วนยุทธศาสตร์และแผนงานกองทุน มีอำนาจหน้าที่ดังต่อไปนี้(ก)ศึกษา วิเคราะห์ และจัดทำแผนยุทธศาสตร์กองทุนพัฒนาไฟฟ้า(ข)ศึกษา วิเคราะห์ และจัดทำแผนงานประจำปีประมาณการรายได้และประมาณการค่าใช้จ่ายกองทุนพัฒนาไฟฟ้า(ค)ศึกษา วิเคราะห์และจัดทำความเห็นเสนอคณะกรรมการกำกับกิจการพลังงานในการจัดสรรเงินกองทุนพัฒนาไฟฟ้าตามวัตถุประสงค์ของกองทุนพัฒนาไฟฟ้า(ง)ดำเนินการเกี่ยวกับการกำกับดูแล กำหนดหลักเกณฑ์ วิธีการและเงื่อนไขการนำส่งเงินและการใช้จ่ายเงินกองทุนพัฒนาไฟฟ้า(จ)ดำเนินการเกี่ยวกับการกำกับดูแลการนำส่งเงินเข้ากองทุนพัฒนาไฟฟ้าให้เป็นไปตามที่คณะกรรมการกำกับกิจการพลังงานกำหนด(ฉ)ดำเนินการเกี่ยวกับการกำหนดพื้นที่ประกาศ สรรหา และแต่งตั้งคณะกรรมการกองทุนพัฒนาชุมชนในพื้นที่รอบโรงไฟฟ้า(ช)จัดทำและพัฒนาฐานข้อมูลสารสนเทศกองทุนพัฒนาไฟฟ้า(ซ)ปฏิบัติงานร่วมกับหรือสนับสนุนการปฏิบัติงานของส่วนอื่น ๆหรือหน่วยงานที่เกี่ยวข้อง หรือที่ได้รับมอบหมาย๓.๘.๒ส่วนการส่งเสริมการใช้พลังงานหมุนเวียนและการมีส่วนร่วม มีอำนาจหน้าที่ดังต่อไปนี้(ก)ศึกษา วิเคราะห์และจัดทำแผนยุทธศาสตร์การส่งเสริมการใช้พลังงานหมุนเวียนและการมีส่วนร่วมทางด้านไฟฟ้า(ข)ศึกษา วิเคราะห์ และจัดทำแผนงานประจำปีประมาณการรายได้และประมาณการค่าใช้จ่ายเกี่ยวกับการส่งเสริมการใช้พลังงานหมุนเวียนและส่งเสริมการมีส่วนร่วมทางด้านไฟฟ้า(ค)วิเคราะห์ กลั่นกรองแผนงานโครงการและจัดทำความเห็นเกี่ยวกับการจัดสรรเงินกองทุนพัฒนาไฟฟ้าตามวัตถุประสงค์ของกองทุนพัฒนาไฟฟ้าเสนอคณะกรรมการกำกับกิจการพลังงาน(ง)ดำเนินการเกี่ยวกับการกำกับดูแล กำหนดหลักเกณฑ์ วิธีการและเงื่อนไขการนำส่งเงินและการใช้จ่ายเงินกองทุนพัฒนาไฟฟ้า(จ)ดำเนินการเกี่ยวกับการกำกับดูแลการนำส่งเงินเข้ากองทุนพัฒนาไฟฟ้าให้เป็นไปตามที่คณะกรรมการกำกับกิจการพลังงานกำหนด(ฉ)ประชาสัมพันธ์ เผยแพร่ข้อมูลข่าวสาร เพื่อสร้างความตระหนัก ปลูกจิตสำนึก และมีส่วนร่วมทางด้านไฟฟ้า(ช)ปฏิบัติงานร่วมกับหรือสนับสนุนการปฏิบัติงานของส่วนอื่น ๆหรือหน่วยงานที่เกี่ยวข้อง หรือที่ได้รับมอบหมาย๓.๘.๓ส่วนติดตามและประเมินผลกองทุน มีอำนาจหน้าที่ดังต่อไปนี้(ก)ศึกษา วิเคราะห์ และจัดทำแผนติดตามประเมินผลกองทุนพัฒนาไฟฟ้า(ข)จัดทำระบบติดตามประเมินผลกองทุน ในฐานะทุนหมุนเวียน(ค)รวบรวมข้อมูลและจัดทำรายงานความก้าวหน้า และจัดทำรายงานผลการดำเนินงานกองทุนพัฒนาไฟฟ้า(ง)สำรวจความพึงพอใจของผู้มีส่วนได้เสียต่อการดำเนินงานของกองทุนพัฒนาไฟฟ้าและจัดทำแผนปรับปรุงการให้บริการจากผลสำรวจความพึงพอใจ(จ)เร่งรัดติดตามผู้ประกอบกิจการไฟฟ้าในการนำส่งเงินเข้ากองทุนพัฒนาไฟฟ้า(ฉ)ดำเนินการ และจัดทำความเห็นประกอบการพิจารณาเรื่องร้องเรียนและข้อหารือ(ช)ปฏิบัติงานร่วมกับหรือสนับสนุนการปฏิบัติงานของส่วนอื่น ๆหรือหน่วยงานที่เกี่ยวข้อง หรือที่ได้รับมอบหมาย๓.๘.๔ส่วนบัญชี การเงิน งบประมาณ และพัสดุ มีอำนาจหน้าที่ ดังต่อไปนี้(ก)ดำเนินการเกี่ยวกับบัญชี การเงิน งบประมาณและพัสดุของกองทุนพัฒนาไฟฟ้า(ข)บริหารทรัพย์สินของกองทุนพัฒนาไฟฟ้า บริหารงบประมาณ และการโอนเงินของกองทุนพัฒนาไฟฟ้า(ค)ดำเนินการรับเงิน จ่ายเงิน เก็บรักษา และบริหารจัดการเงินกองทุนพัฒนาไฟฟ้า(ง)วิเคราะห์ ควบคุมสภาพคล่องทางการเงิน และการบริหารหารายได้ของเงินกองทุนพัฒนาไฟฟ้า(จ)รวบรวมข้อมูลและจัดทำรายงานทางการเงินของกองทุนพัฒนาไฟฟ้า(ฉ)ปฏิบัติงานร่วมกับหรือสนับสนุนการปฏิบัติงานของส่วนอื่น ๆหรือหน่วยงานที่เกี่ยวข้อง หรือที่ได้รับมอบหมาย๓.๙ฝ่ายคุ้มครองสิทธิประโยชน์ มีอำนาจหน้าที่ในการกำกับดูแลส่วนงานในสังกัดซึ่งแบ่งเป็น ๒ ส่วน ดังต่อไปนี้๓.๙.๑ส่วนรับและพิจารณาเรื่องร้องเรียน มีอำนาจหน้าที่ดังต่อไปนี้(ก)ดำเนินการเกี่ยวกับการรับเรื่องร้องเรียนและข้อร้องเรียนของผู้ใช้พลังงานหรือผู้ประกอบกิจการพลังงาน(ข)จัดเก็บข้อมูล รวบรวมวิเคราะห์และจัดทำรายงานข้อร้องเรียนของผู้ใช้พลังงานหรือผู้ประกอบกิจการพลังงาน(ค)ให้คำปรึกษาและข้อเสนอแนะต่อผู้ใช้พลังงานหรือผู้ประกอบกิจการพลังงานด้านการคุ้มครองผู้ใช้พลังงาน(ง)ประสานงานกับผู้ประกอบกิจการพลังงานเพื่อให้ได้มาซึ่งข้อมูลเกี่ยวกับการร้องเรียนของผู้ใช้พลังงานเพื่อปรับปรุงคุณภาพบริการและแก้ไขเรื่องร้องเรียน(จ)ปฏิบัติงานร่วมกับหรือสนับสนุนการปฏิบัติงานของส่วนอื่น ๆหรือหน่วยงานที่เกี่ยวข้อง หรือที่ได้รับมอบหมาย๓.๙.๒ส่วนยุทธศาสตร์การคุ้มครองผู้ใช้พลังงาน มีอำนาจหน้าที่ดังต่อไปนี้(ก)ศึกษา วิเคราะห์ และจัดทำแผนยุทธศาสตร์และดำเนินการเกี่ยวกับการสื่อสารองค์กรและงานอื่น ๆ ที่เกี่ยวข้องกับความสัมพันธ์กับผู้มีส่วนได้เสียหรือเครือข่ายของการคุ้มครองผู้ใช้พลังงาน(ข)ดำเนินการส่งเสริมสังคมและประชาชนให้มีความรู้และความตระหนักทางด้านพลังงาน(ค)ศึกษา วิเคราะห์ และจัดทำข้อเสนอแนะมาตรการการปรับปรุงแก้ไขปัญหาการร้องเรียนและการให้บริการพลังงาน(ง)สนับสนุนและประสานงานเกี่ยวกับการจัดการรับฟังความคิดเห็นตามพระราชบัญญัติการประกอบกิจการพลังงานพ.ศ. ๒๕๕๐(จ)ปฏิบัติงานร่วมกับหรือสนับสนุนการปฏิบัติงานของส่วนอื่น ๆหรือหน่วยงานที่เกี่ยวข้อง หรือที่ได้รับมอบหมาย๓.๑๐ฝ่ายสำนักงานคณะกรรมการกำกับกิจการพลังงาน ประจำเขต ๑ - ๑๓และส่วนอำนวยการและประสานงานสำนักงานประจำเขต มีอำนาจหน้าที่ ดังต่อไปนี้๓.๑๐.๑ฝ่ายสำนักงานคณะกรรมการกำกับกิจการพลังงานประจำเขต ๑-๑๓ มีอำนาจหน้าที่ดังต่อไปนี้(ก)ประสานการดำเนินงานกับคณะกรรมการผู้ใช้พลังงานประจำเขตรับเรื่องร้องเรียนและดำเนินการเกี่ยวกับข้อร้องเรียนของผู้ใช้พลังงานหรือผู้ประกอบกิจการพลังงานตลอดจนให้คำปรึกษาและข้อเสนอแนะด้านการคุ้มครองผู้ใช้พลังงานในเขตพื้นที่ที่รับผิดชอบ(ข)ศึกษา วิเคราะห์ รวบรวมข้อมูล และจัดทำรายงานข้อร้องเรียนของผู้ใช้พลังงานหรือผู้ประกอบกิจการพลังงานและเสนอมาตรการปรับปรุงแก้ไขปัญหาการร้องเรียน และการให้บริการพลังงานตลอดจนประสานงานกับผู้ประกอบกิจการพลังงานเพื่อให้ได้มาซึ่งข้อมูลเกี่ยวกับการร้องเรียนของผู้ใช้พลังงานเพื่อปรับปรุงคุณภาพบริการและแก้ไขเรื่องร้องเรียนในเขตพื้นที่ที่รับผิดชอบ(ค)ดำเนินการรับเรื่องและให้คำปรึกษาเกี่ยวกับการขอใบอนุญาตการประกอบกิจการพลังงานตามประเภทขนาดและลักษณะของกิจการพลังงาน ตลอดจนตรวจสอบและสนับสนุนการดำเนินการตามหลักเกณฑ์วิธีการ และเงื่อนไขการออกใบอนุญาตทั้งก่อนและหลังในเขตพื้นที่ที่รับผิดชอบ(ง)สนับสนุนการดำเนินงานตามยุทธศาสตร์ และแผนงานโครงการของกองทุนในพื้นที่รวมทั้งติดตามการดำเนินงานด้านการใช้จ่ายเงินกองทุนพัฒนาไฟฟ้าตามวัตถุประสงค์ของกองทุนตามหลักเกณฑ์วิธีการ และเงื่อนไขการใช้จ่ายเงินกองทุน ในเขตพื้นที่ที่รับผิดชอบ(จ)สนับสนุนและประสานงานเกี่ยวกับการดำเนินการจัดการรับฟังความคิดเห็นตามที่กฎหมายกำหนด(ฉ)ประสานงาน รวบรวมข้อมูล และจัดทำรายงานในส่วนที่เกี่ยวข้องกับฝ่ายคุ้มครองสิทธิประโยชน์ฝ่ายใบอนุญาต และฝ่ายบริหารกองทุนพัฒนาไฟฟ้า ในเขตพื้นที่ที่รับผิดชอบ(ช)ปฏิบัติงานร่วมกับหรือสนับสนุนการปฏิบัติงานของส่วนอื่น ๆหรือหน่วยงานที่เกี่ยวข้อง หรือที่ได้รับมอบหมาย๓.๑๐.๒ส่วนอำนวยการและประสานงานสำนักงานประจำเขต มีอำนาจหน้าที่ ดังต่อไปนี้(ก)อำนวยการและประสานงานตามที่ผู้บริหารระดับสูงของสายงานสำนักงานประจำเขตกำหนด(ข)ประสาน ติดตามเพื่อรวบรวมหรือจัดทำเอกสารประกอบการประชุมเอกสารประกอบการเดินทางไปปฏิบัติงานและรายงานการประชุมหรือรายงานการเดินทางตามที่ผู้บริหารระดับสูงของสายงานสำนักงานประจำเขตกำหนด(ค)ดำเนินการเกี่ยวกับงานเลขานุการของผู้บริหารระดับสูงของสายงานสำนักงานประจำเขต(ง)ดำเนินการเกี่ยวกับงานสารบรรณและรวบรวมข้อมูลทั่วไปเพื่อสนับสนุนการปฏิบัติงานของผู้บริหารระดับสูงของสายงานสำนักงานประจำเขต(จ)ปฏิบัติงานร่วมกับหรือสนับสนุนการปฏิบัติงานของส่วนอื่น ๆหรือหน่วยงานที่เกี่ยวข้อง หรือที่ได้รับมอบหมายทั้งนี้ให้ส่วนอำนวยการและประสานงานสำนักงานประจำเขตขึ้นตรงต่อผู้บริหารระดับสูงของสายงานสำนักงานประจำเขต๓.๑๑ฝ่ายกลยุทธ์และสื่อสารองค์กรมีอำนาจหน้าที่ในการกำกับดูแลส่วนงานในสังกัด ซึ่งแบ่งเป็น ๓ ส่วนดังต่อไปนี้๓.๑๑.๑ส่วนวางแผนกลยุทธ์และติดตามประเมินผล มีอำนาจหน้าที่ ดังต่อไปนี้(ก)ศึกษา วิเคราะห์ และทบทวนวิสัยทัศน์ พันธกิจ และแผนยุทธศาสตร์การกำกับกิจการพลังงาน(ข)ศึกษา วิเคราะห์ และจัดทำแผนการดำเนินงาน งบประมาณและประมาณการรายได้รวมทั้งจัดทำเกณฑ์การประเมินผลการปฏิบัติงานประจำปีของสำนักงานคณะกรรมการกำกับกิจการพลังงาน(ค)ศึกษา วิเคราะห์ และจัดทำแผนบริหารความเสี่ยงและควบคุมภายในประจำปีของสำนักงานคณะกรรมการกำกับกิจการพลังงาน(ง)ติดตามและประเมินผลการปฏิบัติงานตามแผนการดำเนินงานและตัวชี้วัดการปฏิบัติงานของสำนักงานคณะกรรมการกำกับกิจการพลังงานรวมทั้งติดตามและประเมินผลการบริหารความเสี่ยงและควบคุมภายในประจำปีของสำนักงานคณะกรรมการกำกับกิจการพลังงาน(จ)ศึกษา วิเคราะห์ และจัดทำแผนการพัฒนาองค์กรสู่ความเป็นเลิศและติดตามประเมินผลการดำเนินงานตามแผนที่กำหนด(ฉ)ปฏิบัติงานร่วมกับหรือสนับสนุนการปฏิบัติงานของส่วนอื่น ๆหรือหน่วยงานที่เกี่ยวข้อง หรือที่ได้รับมอบหมาย๓.๑๑.๒ส่วนความร่วมมือด้านต่างประเทศ มีอำนาจหน้าที่ดังต่อไปนี้(ก)รวบรวม และวิเคราะห์ข้อมูลผลการดำเนินงานของสำนักงานคณะกรรมการกำกับกิจการพลังงานเพื่อสนับสนุนการใช้งานรูปแบบต่างๆ เช่น การจัดทำแผนงานประจำปี การจัดทำรายงานประจำปี การเผยแพร่ผลการดำเนินงานและการจัดทำเอกสารประกอบการบรรยายของคณะกรรมการกำกับกิจการพลังงานและผู้บริหารสำนักงานคณะกรรมการกำกับกิจการพลังงาน(ข)ดำเนินการเกี่ยวกับการจัดการองค์ความรู้ของสำนักงานคณะกรรมการกำกับกิจการพลังงาน(ค)ประสานความร่วมมือด้านต่างประเทศ ทั้งในรูปแบบวิชาการการจัดสัมมนาเชิงวิชาการระหว่างประเทศประจำปีของคณะกรรมการกำกับกิจการพลังงานการอบรมสัมมนาและการศึกษาดูงานเพื่อเพิ่มศักยภาพและความรู้เกี่ยวกับการกำกับกิจการพลังงานรวมทั้งจัดทำข้อมูลด้านพลังงานที่เกี่ยวกับการกำกับกิจการพลังงานของอาเซียน(ง)สนับสนุนการจัดทำบันทึกข้อตกลงหรือบันทึกความเข้าใจระหว่างสำนักงานคณะกรรมการกำกับกิจการพลังงานกับหน่วยงานอื่น(จ)ปฏิบัติงานร่วมกับหรือสนับสนุนการปฏิบัติงานของส่วนอื่น ๆหรือหน่วยงานที่เกี่ยวข้อง หรือที่ได้รับมอบหมาย๓.๑๑.๓ส่วนสื่อสารองค์กร มีอำนาจหน้าที่ดังต่อไปนี้(ก)ศึกษา วิเคราะห์ และทบทวนแผนยุทธศาสตร์การสื่อสารองค์กรรวมถึงการกำหนดกิจกรรมสื่อสาร เนื้อหาการสื่อสารและการประเมินภาพลักษณ์องค์กรในภาพรวม(ข)ดำเนินกิจกรรมการสื่อสารองค์กรทั้งภายในและภายนอกตามแผนงานที่กำหนด(ค)ให้คำปรึกษา สนับสนุน และประสานงานในงานสื่อสารและประชาสัมพันธ์ของคณะกรรมการกำกับกิจการพลังงานและสำนักงานคณะกรรมการกำกับกิจการพลังงาน(ง)ปฏิบัติงานร่วมกับหรือสนับสนุนการปฏิบัติงานของส่วนอื่น ๆหรือหน่วยงานที่เกี่ยวข้อง หรือที่ได้รับมอบหมาย๓.๑๒ฝ่ายเทคโนโลยีสารสนเทศ มีอำนาจหน้าที่ในการกำกับดูแลส่วนงานในสังกัด ซึ่งแบ่งเป็น๒ ส่วน ดังต่อไปนี้๓.๑๒.๑ส่วนพัฒนาระบบเทคโนโลยีสารสนเทศ มีอำนาจหน้าที่ ดังต่อไปนี้(ก)ศึกษา วิเคราะห์และวางแผนพัฒนาระบบงานเทคโนโลยีสารสนเทศและพัฒนาระบบฐานข้อมูลของสำนักงาน(ข)ดำเนินการพัฒนาระบบเทคโนโลยีสารสนเทศและพัฒนาการเชื่อมโยงระบบฐานข้อมูลของสำนักงาน(ค)ให้คำปรึกษาและแนะนำการใช้งานระบบเทคโนโลยีสารสนเทศของสำนักงานและแก้ไขปัญหาการใช้งานระบบงานเทคโนโลยีสารสนเทศ(ง)พัฒนาและบริหารจัดการเว็บไซต์ของสำนักงาน(จ)ศึกษาเทคโนโลยีสารสนเทศที่ทันสมัยและเหมาะสมมาประยุกต์ใช้ในสำนักงาน(ฉ)ดำเนินการตามกฎหมายอื่นที่เกี่ยวกับคอมพิวเตอร์(ช)ปฏิบัติงานร่วมกับหรือสนับสนุนการปฏิบัติงานของส่วนอื่น ๆหรือหน่วยงานที่เกี่ยวข้อง หรือที่ได้รับมอบหมาย๓.๑๒.๒ส่วนบริหารระบบคอมพิวเตอร์และเครือข่าย มีอำนาจหน้าที่ ดังต่อไปนี้(ก)บริหารจัดการระบบคอมพิวเตอร์และระบบเครือข่ายของสำนักงานให้มีความมั่นคงปลอดภัยพร้อมใช้งาน(ข)ดูแลระบบเครือข่ายคอมพิวเตอร์ของสำนักงานส่วนกลางและสำนักงานประจำเขตให้เกิดความเชื่อมโยงอย่างมีเสถียรภาพ(ค)ดูแลการสำรองข้อมูลและกู้คืนระบบงานต่าง ๆ(ง)ควบคุมดูแลการใช้งานคอมพิวเตอร์และเครือข่ายคอมพิวเตอร์ให้เป็นไปตามคำสั่ง ระเบียบหรือนโยบายการใช้งานคอมพิวเตอร์ของสำนักงาน และกฎหมายที่เกี่ยวข้อง(จ)แก้ไขปัญหาการใช้งานระบบคอมพิวเตอร์และระบบเครือข่ายของสำนักงานรวมถึงเฝ้าระวังและวิเคราะห์ปัญหาที่จะเกิดขึ้นกับระบบคอมพิวเตอร์และระบบเครือข่าย(ฉ)ปฏิบัติงานร่วมกับหรือสนับสนุนการปฏิบัติงานของส่วนอื่น ๆหรือหน่วยงานที่เกี่ยวข้อง หรือที่ได้รับมอบหมาย๓.๑๓ฝ่ายบริหารงานองค์กรมีอำนาจหน้าที่ในการกำกับดูแลส่วนงานในสังกัด ซึ่งแบ่งเป็น ๓ ส่วนดังต่อไปนี้๓.๑๓.๑ส่วนบัญชี การเงิน และงบประมาณ มีอำนาจหน้าที่ ดังต่อไปนี้(ก)ดำเนินการเกี่ยวกับบัญชี การเงิน งบประมาณ และทรัพย์สินของสำนักงาน(ข)ดำเนินการเกี่ยวกับการจ่ายเงินเดือน ค่าล่วงเวลาทำงานหรือสวัสดิการของคณะกรรมการกำกับกิจการพลังงานเลขาธิการสำนักงานคณะกรรมการกำกับกิจการพลังงาน พนักงาน และลูกจ้างรวมถึงค่าใช้จ่ายอื่น ๆ ของสำนักงาน(ค)ดำเนินการเกี่ยวกับการรับเงินค่าธรรมเนียม ค่าปรับ เงินประกันสัญญา และรายรับอื่นตามที่กำหนดในกฎหมายหรือตามที่คณะกรรมการกำกับกิจการพลังงานกำหนดตลอดจนการจ่ายเงินในการดำเนินงานของสำนักงาน(ง)ปฏิบัติงานร่วมกับหรือสนับสนุนการปฏิบัติงานของส่วนอื่น ๆหรือหน่วยงานที่เกี่ยวข้อง หรือที่ได้รับมอบหมาย๓.๑๓.๒ส่วนบริหารงานบุคคล มีอำนาจหน้าที่ ดังต่อไปนี้(ก)ศึกษา วิเคราะห์ ทบทวนแผนบริหารและพัฒนาทรัพยากรบุคคล(ข)ดำเนินการเกี่ยวกับการสรรหา คัดเลือก บรรจุแต่งตั้ง โยกย้าย เลื่อนตำแหน่งเลื่อนขั้นเงินเดือน ถอดถอน การให้ออก การสั่งพักงาน วินัย การสอบสวนและการลงโทษทางวินัยและการลงโทษพนักงานของสำนักงานคณะกรรมการกำกับกิจการพลังงาน(ค)บริหารและปฏิบัติการเกี่ยวกับเงินเดือน ภาษี และผลประโยชน์อื่น ๆของคณะกรรมการกำกับกิจการพลังงาน เลขาธิการสำนักงานคณะกรรมการกำกับกิจการพลังงานพนักงานและลูกจ้าง รวมทั้งดำเนินการเบิกจ่ายสวัสดิการ(ง)ดำเนินการเกี่ยวกับการประเมินผลการปฏิบัติงานของพนักงานและลูกจ้าง(จ)ประสานงานด้านกิจกรรมพนักงานรวมทั้งประสานงานความสามัคคีและความเข้าใจอันดีของพนักงานเพื่อให้พนักงานมีความผูกพันภักดีต่อองค์กร(ฉ)ศึกษา วิเคราะห์ และจัดทำความเห็นเกี่ยวกับการปรับปรุงโครงสร้างสำนักงานและการบริหารงานการกำหนดหลักเกณฑ์การบรรจุ แต่งตั้ง โยกย้ายการกำหนดกรอบอัตรากำลังพนักงานและลูกจ้าง การจัดสวัสดิการหรือการสงเคราะห์อื่นแก่พนักงานและลูกจ้างของสำนักงานต่อคณะกรรมการกำกับกิจการพลังงาน(ช)ดำเนินการการคัดเลือกและแต่งตั้งคณะกรรมการกำกับกิจการพลังงานและเลขาธิการสำนักงานคณะกรรมการกำกับกิจการพลังงาน(ซ)ปฏิบัติงานร่วมกับหรือสนับสนุนการปฏิบัติงานของส่วนอื่น ๆหรือหน่วยงานที่เกี่ยวข้อง หรือที่ได้รับมอบหมาย๓.๑๓.๓ส่วนบริหารงานทั่วไป มีอำนาจหน้าที่ดังต่อไปนี้(ก)ดำเนินการเกี่ยวกับการจัดหา การจัดซื้อพัสดุ การจ้าง การจ้างที่ปรึกษา การเช่าการจำหน่ายพัสดุ การให้ยืม การจัดหาประโยชน์ในพัสดุ การประกันภัย และการควบคุม(ข)บริหารระบบงานสารบรรณของสำนักงาน งานห้องสมุด ศูนย์ข้อมูลบริการผู้ใช้บริการ (Call Center) การจองห้องประชุม ยานพาหนะ และการรักษาความปลอดภัยของสำนักงาน(ค)ดูแลและบำรุงรักษาอาคาร สถานที่ ยานพาหนะ และทรัพย์สินของสำนักงาน(ง)ดำเนินการเกี่ยวกับงานอำนวยการของสำนักงานตลอดจนการเดินทางในประเทศและต่างประเทศของสำนักงาน(จ)ดำเนินการเกี่ยวกับงานรับผิดชอบต่อสังคมและสิ่งแวดล้อมของสำนักงาน(ฉ)ดำเนินการเกี่ยวกับงานเลขานุการของผู้บริหารสำนักงาน(ช)ปฏิบัติงานร่วมกับหรือสนับสนุนการปฏิบัติงานของส่วนอื่น ๆหรือหน่วยงานที่เกี่ยวข้อง หรือที่ได้รับมอบหมาย๓.๑๔ฝ่ายอำนวยการคณะกรรมการมีอำนาจหน้าที่ในการกำกับดูแลส่วนงานในสังกัด ซึ่งแบ่งเป็น ๒ ส่วนดังต่อไปนี้๓.๑๔.๑ส่วนงานการประชุมคณะกรรมการกำกับกิจการพลังงาน มีอำนาจหน้าที่ ดังต่อไปนี้(ก)ประสาน ติดตามเพื่อดำเนินการจัดการประชุมและจัดเตรียมวาระการประชุมคณะกรรมการกำกับกิจการพลังงาน(ข)จัดทำรายงานการประชุมคณะกรรมการกำกับกิจการพลังงาน(ค)ประสาน ติดตาม และรายงานผลการดำเนินงานตามมติคณะกรรมการกำกับกิจการพลังงาน(ง)จัดทำสรุปรายงานการประชุมคณะกรรมการกำกับกิจการพลังงานเพื่อเผยแพร่ในรายงานประจำปีหรือช่องทางอื่น ๆ(จ)จัดทำฐานข้อมูลที่เกี่ยวกับงานการประชุมคณะกรรมการกำกับกิจการพลังงาน(ฉ)สนับสนุนและอำนวยความสะดวกด้านเอกสารการประชุมให้กับหน่วยงานต่าง ๆ(ช)ปฏิบัติงานร่วมกับหรือสนับสนุนการปฏิบัติงานของส่วนอื่น ๆหรือหน่วยงานที่เกี่ยวข้อง หรือที่ได้รับมอบหมาย๓.๑๔.๒ส่วนอำนวยการและเลขานุการ มีอำนาจหน้าที่ ดังต่อไปนี้(ก)อำนวยการและประสานงาน การประชุมของคณะกรรมการกำกับกิจการพลังงานกับองค์กรภาครัฐภาคเอกชน และองค์กรภาคสังคม ทั้งในประเทศและต่างประเทศ(ข)อำนวยการและประสานงาน การเดินทางไปปฏิบัติงานของคณะกรรมการกำกับกิจการพลังงานทั้งในประเทศและต่างประเทศ(ค)ประสาน ติดตาม เพื่อรวบรวมหรือจัดทำเอกสารประกอบการประชุมเอกสารประกอบการเดินทางไปปฏิบัติงานและรายงานการประชุมหรือรายงานการเดินทางของคณะกรรมการกำกับกิจการพลังงานทั้งในประเทศและต่างประเทศ(ง)ดำเนินการเกี่ยวกับงานเลขานุการของคณะกรรมการกำกับกิจการพลังงาน(จ)ดำเนินการเกี่ยวกับงานสารบรรณ และรวบรวมข้อมูลทั่วไปเพื่อสนับสนุนการปฏิบัติงานของคณะกรรมการกำกับกิจการพลังงาน(ฉ)ปฏิบัติงานร่วมกับหรือสนับสนุนการปฏิบัติงานของส่วนอื่น ๆหรือหน่วยงานที่เกี่ยวข้อง หรือที่ได้รับมอบหมายทั้งนี้ให้ฝ่ายอำนวยการคณะกรรมการขึ้นตรงต่อเลขาธิการสำนักงานคณะกรรมการกำกับกิจการพลังงาน๓.๑๕ฝ่ายตรวจสอบภายใน มีอำนาจหน้าที่ในการกำกับดูแลส่วนงานในสังกัดซึ่งแบ่งเป็น ๒ ส่วน ดังต่อไปนี้๓.๑๕.๑ส่วนตรวจสอบสำนักงาน มีอำนาจหน้าที่ ดังต่อไปนี้(ก)วิเคราะห์และจัดทำแผนการปฏิบัติงานตรวจสอบสำนักงานส่วนกลางและพื้นที่(ข)ตรวจสอบการปฏิบัติงานด้านบัญชี ด้านการเงิน ด้านการบริหารงบประมาณและด้านการพัสดุรวมทั้งตรวจสอบความถูกต้องเชื่อถือได้ของงบการเงินและงบการเงินรวมตามมาตรฐานการบัญชี(ค)ตรวจสอบการปฏิบัติตามกฎหมาย ระเบียบ คำสั่ง ข้อบังคับประกาศและคู่มือที่เกี่ยวข้อง(ง)ตรวจสอบระบบเทคโนโลยีสารสนเทศ(จ)สอบทานและประเมินความเพียงพอของระบบการควบคุมภายในและการบริหารความเสี่ยงขององค์กรรวมทั้งประเมินประสิทธิภาพและประสิทธิผลของกระบวนการปฏิบัติงานและสอบทานการดำเนินการด้านอื่นๆ ที่เกี่ยวข้องกับสำนักงาน(ฉ)รายงานผลการตรวจสอบ และติดตามประเมินผลการตรวจสอบและการปฏิบัติตามข้อเสนอแนะ(ช)ให้คำปรึกษาและคำแนะนำในการปฏิบัติงานของหน่วยรับตรวจ(ซ)ดำเนินการเกี่ยวกับการประกันคุณภาพงานตรวจสอบ(ฌ)ปฏิบัติงานเลขานุการคณะกรรมการตรวจสอบ และปฏิบัติงานธุรการของฝ่ายตรวจสอบภายใน(ญ)ปฏิบัติงานร่วมกับหรือสนับสนุนการปฏิบัติงานของส่วนอื่น ๆหรือหน่วยงานที่เกี่ยวข้อง หรือที่ได้รับมอบหมาย๓.๑๕.๒ส่วนตรวจสอบกองทุนพัฒนาไฟฟ้า มีอำนาจหน้าที่ ดังต่อไปนี้(ก)วิเคราะห์ และจัดทำแผนการปฏิบัติงานตรวจสอบกองทุนพัฒนาไฟฟ้า(ข)ตรวจสอบการปฏิบัติงานด้านบัญชี ด้านการเงิน ด้านการบริหารงบประมาณด้านการพัสดุและการดำเนินงานโครงการชุมชน รวมทั้งตรวจสอบความถูกต้องเชื่อถือได้ของงบการเงินตามมาตรฐานการบัญชี(ค)ตรวจสอบการปฏิบัติตามกฎหมาย ระเบียบ คำสั่ง ข้อบังคับประกาศและคู่มือที่เกี่ยวข้อง(ง)ประเมินประสิทธิภาพและประสิทธิผลของกระบวนการปฏิบัติงาน รวมทั้งรายงานผลการตรวจสอบและติดตามประเมินผลการตรวจสอบและการปฏิบัติตามข้อเสนอแนะ(จ)สอบทานรายงานผลการตรวจสอบของผู้ตรวจสอบภายในประจำกองทุนพัฒนาไฟฟ้าในพื้นที่ประกาศและจัดทำรายงานสรุปผลการตรวจสอบ และสอบทานการดำเนินงานด้านอื่น ๆที่เกี่ยวข้องกับกองทุนพัฒนาไฟฟ้า(ฉ)ให้คำปรึกษาและคำแนะนำในการปฏิบัติงานของหน่วยรับตรวจ(ช)ปฏิบัติงานร่วมกับหรือสนับสนุนการปฏิบัติงานของส่วนอื่น ๆหรือหน่วยงานที่เกี่ยวข้อง หรือที่ได้รับมอบหมายทั้งนี้ให้ฝ่ายตรวจสอบภายในขึ้นตรงต่อคณะกรรมการกำกับกิจการพลังงานข้อ๔ สถานที่ติดต่อขอรับข้อมูลข่าวสารของสำนักงานคณะกรรมการกำกับกิจการพลังงานตั้งอยู่ที่ ๓๑๙ อาคารจัตุรัสจามจุรี ชั้น ๑๙ ถนนพญาไท แขวงปทุมวัน เขตปทุมวันกรุงเทพมหานคร ๑๐๓๓๐ หมายเลขโทรศัพท์ ๐ ๒๒๐๗ ๓๕๙๙ โทรสาร ๐ ๒๒๐๗ ๓๕๐๖หรือทางระบบเครือข่ายสารสนเทศที่ www.erc.or.thประกาศ ณ วันที่ ๒๒พฤษภาคม พ.ศ. ๒๕๖๐นฤภัทร อมรโฆษิตเลขาธิการสำนักงานคณะกรรมการกำกับกิจการพลังงานภวรรณตรี/จัดทำ๒๖ มิถุนายน๒๕๖๐ชวัลพร/ตรวจ๒๖ กรกฎาคม๒๕๖๐[๑] ราชกิจจานุเบกษาเล่ม ๑๓๔/ตอนที่ ๔๗ ง/หน้า ๙/๒๒ มิถุนายน ๒๕๖๐